CELEX: 32020D2142
Language: et
Date: 2020-12-17 00:00:00
Title: Nõukogu otsus (ÜVJP) 2020/2142, 17. detsember 2020, millega muudetakse otsust (ÜVJP) 2018/1789, millega toetatakse väike- ja kergrelvade ebaseadusliku kaubanduse ja leviku vastu võitlemist Araabia Riikide Liiga liikmesriikides

18.12.2020   
               
               
                  ET
               
               
                  Euroopa Liidu Teataja
               
               
                  L 430/25
               
            
         NÕUKOGU OTSUS (ÜVJP) 2020/2142,
         17. detsember 2020,
         millega muudetakse otsust (ÜVJP) 2018/1789, millega toetatakse väike- ja kergrelvade ebaseadusliku kaubanduse ja leviku vastu võitlemist Araabia Riikide Liiga liikmesriikides
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 19. novembril 2018 vastu otsuse (ÜVJP) 2018/1789, (1) millega toetatakse väike- ja kergrelvade ebaseadusliku kaubanduse ja leviku vastu võitlemist Araabia Riikide Liiga liikmesriikides.
                  
               
                     (2)
                  
                  
                     Otsuse (ÜVJP) 2018/1789 artikli 5 lõikes 2 sätestatakse, et nimetatud otsus kaotab kehtivuse 24 kuu möödumisel nimetatud otsuse artikli 3 lõikes 3 osutatud lepingu sõlmimisest.
                  
               
                     (3)
                  
                  
                     30. oktoobril 2020 taotles otsuse (ÜVJP) 2018/1789 artiklis 1 osutatud projekti rakendusasutus Small Arms Survey (SAS) liidult luba pikendada nimetatud otsuses sätestatud rakendusperioodi kuue kuu võrra, pikendades rakendusperioodi kogukestust 30 kuuni. Pikendamise taotlus on tingitud COVID-19 pandeemiast ja mitme projektis ette nähtud tegevuse edasilükkamisest.
                  
               
                     (4)
                  
                  
                     Otsuse (ÜVJP) 2018/1789 muutmise taotlus puudutab otsuse artikli 5 lõiget 2.
                  
               
                     (5)
                  
                  
                     Otsuses (ÜVJP) 2018/1789 sätestatud rakendusperioodi saab pikendada kuue kuu võrra ilma et see mõjutaks finantsvahendeid,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2018/1789 artikli 5 lõige 2 asendatakse järgmisega:
            
                        „2.
                     
                     
                        Käesolev otsus kaotab kehtivuse 30 kuu möödumisel artikli 3 lõikes 3 osutatud lepingu sõlmimisest.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 17. detsember 2020
            
               
                  Nõukogu nimel
               
               
                  eesistuja
               
               S. SCHULZE
            
         
         
            (1)  Nõukogu 19. novembri 2018. aasta otsus (ÜVJP) 2018/1789, millega toetatakse väike- ja kergrelvade ebaseadusliku kaubanduse ja leviku vastu võitlemist Araabia Riikide Liiga liikmesriikides (ELT L 293, 20.11.2018, lk 24).